L 206/50 Jurnalul Oficial al Uniunii Europene 11.8.2011 DECIZII DECIZIA 2011/499/PESC A CONSILIULUI din 1 august 2011 de modificare și de prelungire a Deciziei 2010/450/PESC de numire a Reprezentantului Special al Uniunii Europene pentru Sudan CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1)  La 11 august 2010, Consiliul a adoptat Decizia 2010/450/PESC () de numire a doamnei Rosalind MARSDEN în calitate de Reprezentant Special al Uniunii Europene (RSUE) pentru Sudan pentru perioada l1 septembrie 2010-31 august 2011. (2) La 9 iulie 2011, Republica Sudanul de Sud și-a declarat independența și, prin urmare, RSUE acoperă două ţări independente. (3)  Doamna Rosalind MARSDEN ar trebui să fie numită în calitate de RSUE pentru Republica Sudan şi pentru Republica Sudanul de Sud pentru perioada 9 iulie 2011-30 iunie 2012. Prin urmare, Decizia 2010/450/PESC ar trebui să fie modificată și prelungită. (4)  RSUE își va îndeplini mandatul în contextul unei situații care s-ar putea deteriora şși care ar putea împiedica realizarea obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Decizia 2010/450/PESC se modifică după cum urmează: 1. Titlul deciziei se înlocuieşte cu următorul titlu: „Decizia 2010/450/PESC a Consiliului de numire a Reprezentantului Special al Uniunii Europene pentru Republica Sudan și pentru Republica Sudanul de Sud”. 2. Articolele 1, 2 și 3 se înlocuiesc cu următorul text: „Articolul 1 Reprezentantul Special al Uniunii Europene Doamna Rosalind MARSDEN este numită în calitate de Reprezentant Special al Uniunii Europene (RSUE) pentru Republica Sudan (denumită în continuare «Sudam) și pentru Republica Sudanul de Sud (denumită în continuare () JO L 211, 12.8.2010, p. 42. «Sudanul de Sud») pentru perioada 9 iulie 2011-30 iunie 2012. Mandatul RSUE se poate încheia mai devreme, în cazul în care Consiliul decide în acest sens, la propunerea Înaltului Reprezentant al Uniunii pentru afaceri externe și politica de securitate (ÎR). Articolul 2 Obiectivele politicii Mandatul RSUE se bazează pe obiectivele politicii Uniunii Europene (denumită în continuare «UE» sau «Uniunea») în ceea ce privește Sudanul şi Sudanul de Sud, în colaborare cu părțile sudaneze, Uniunea Africană (UA), Organizația Naţiunilor Unite (ONU) și alte părți interesate naționale, regionale şi internaționale, pentru a realiza o coexistență pașnică între Sudan şi Sudanul de Sud, în urma expirării Acordului global de pace (AGP) și a independenței Sudanului de Sud de la 9 iulie 2011. Printre obiectivele politicii Uniunii se numără contribuția activă la rezolvarea oricăror chestiuni rămase nesoluționate în ceea ce priveşte AGP sau post-AGP şi ajutorul acordat părților pentru punerea în aplicare a ceea ce a fost convenit; sprijinirea eforturilor de stabilizare a zonei volatile de frontieră nord-sud; promovarea construcției instituționale și a stabi- lităţii, a securității și a dezvoltării în Sudanul de Sud; faci- litarea unei soluții politice pentru conflictul din Darfur; promovarea guvernanței democratice, a asumării responsa- bilității şi a respectării drepturilor omului, inclusiv cooperarea cu Curtea Penală Internaţională; mențţinerea angajamentului în partea de est a Sudanului; şi îmbună- tățirea accesului umanitar pe teritoriul Sudanului şi Sudanului de Sud. În plus, mandatul RSUE se bazează pe obiectivele politicii Uniunii de a contribui la atenuarea şi eliminarea amenin- țărilor la adresa stabilității Sudanului de Sud și a regiunii extinse din partea Armatei de Rezistență a Domnului (LRA). Articolul 3 Mandat (1) În vederea realizării obiectivelor politicii, mandatul RSUE constă în: (a) asigurarea de legături cu Guvernul Sudanului, Guvernul Sudanului de Sud, partidele politice din Sudan şi din Sudanul de Sud, cu mişcările armate din Darfur, cu societatea civilă și cu organizațiile neguvernamentale, în scopul urmăririi obiectivelor politicii Uniunii;